PATVIRTINTA

Rokiškio rajono savivaldybės tarybos

2015m. vasario 27 d.

sprendimu Nr. TS-

**ROKIŠKIO RAJONO SAVIVALDYBĖS KORUPCIJOS PREVENCIJOS PROGRAMOS ĮGYVENDINIMO 2014 METŲ PRIEMONIŲ PLANO ATASKAITA**

1. **Priemonės, užtikrinančios korupcijos atsiradimo sąlygų šalinimą, veiksmingą korupcijos prevencijos priemonių įgyvendinimą**

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** | **Komisijos veiksmai** | **Rezultatai** |
| 1. | Atnaujinti informaciją internetiniame savivaldybės tinklalapyje apie korupcijos prevenciją | Ūkio tarnyba | 2014 m. I ketv. | **Neįvykdyta**. Internetinėje svetainėje pateikta informacija yra neaktuali: [Rokiškio rajono savivaldybės teisės aktų ar jų projektų antikorupcinio vertinimo metodika](http://www.rokiskis.lt/download/13822/2013-09-27%20ts-12.220%20priedas.pdf) yra negaliojanti, panaikinta Rokiškio rajono savivaldybės tarybos 2014-11-28 sprendimu. Taip pat patalpinta neatnaujinta informacija, [Ataskaita apie programos įgyvendinimą](http://www.rokiskis.lt/download/8747/ataskaita%20apie%20programos%20igyvendinima%202012%20m..doc) už 2012 metus, [Korupcijos prevencijos programa](http://www.rokiskis.lt/download/8748/korupcijos%20prevencijos%20programa.doc) 2012-2013 metams, [Korupcijos prevencijos priemonių planas](http://www.rokiskis.lt/download/8749/korupcijos%20prevencijos%20priemoniu%20planas%202013%20m..doc) 2013 metams. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonių plano kontrolę ir iki vasario 10 d. informuoti komisiją apie priemonės tinkamą įvykdymą. | Įvykdyta 2015-02-05 |
| 2. | Internete skelbti informaciją apie prekių, paslaugų ir darbų viešųjų pirkimų, vykdomų atviro ar supaprastinto atviro konkurso būdu, pradžią, sudarytas sutartis, privatizavimo konkursų programas ir rezultatus. | Turto valdymo ir viešųjų pirkimų skyrius | Nuolat | **Dalinai vykdoma. N**uo 2014-01-01 iki 2014-12-01 įskaitytinai atviro konkurso būdu įvykdyta 10 viešųjų pirkimų, o supaprastinto atviro konkurso būdu – 29 viešieji pirkimai, nurodyta pirkimų pradžia, tačiau nėra pateiktos sudarytos sutartys, kaip to reikalauja 2-oji priemonė.  Savivaldybės interneto svetainėje adresu: <http://www.rokiskis.lt./lt/privatizuojami-objektai.html> informacijos už 2014 m. nėra. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonių plano kontrolę ir iki vasario 10 d. informuoti komisiją apie priemonės tinkamą įvykdymą. | Dalinai vykdoma. |
| 3. | Užtikrinti savivaldybės biudžeto lėšų panaudojimo metinės ataskaitos viešą paskelbimą | Finansų ir Centralizuotos buhalterinės apskaitos skyriai | 2014 m. II ketv. | **Įvykdyta.**  Savivaldybės biudžeto lėšų panaudojimo metinės ataskaitos paskelbtos savivaldybės internetiniame tinklalapyje. | - |  |
| 4. | Organizuoti bendravimo su klientais įgūdžių tobulinimo mokymus savivaldybės administracijos darbuotojams. | Juridinis ir personalo skyrius | 2014 m. I-IV ketv. | **Įvykdyta.**  2014m. I-IV ketv. organizuoti mokymai temomis: „Bendravimo menas“, „Konfliktų, streso valdymas ir jų sprendimo būdai“, „Žmogiškieji santykiai organizacijoje“, „Valstybės tarnautojų etiketas“. | - |  |
| 5. | Nustatyti korupcijos pasireiškimo tikimybę viename iš savivaldybės administracijos struktūrinių padalinių. | Centralizuotas vidaus audito skyrius | 2014 m. III m. | **Įvykdyta.**  Centralizuotas vidaus audito skyrius atliko korupcijos pasireiškimo tikimybės nustatymą Turto valdymo ir viešųjų pirkimų skyriuje – licencijų ir leidimų išdavimo srityje.  Nustatyta, kad rizika, susijusi su korupcijos pasireiškimu išduodant leidimus ir licencijas yra valdoma, didelės korupcijos pasireiškimo tikimybės nėra. Siekiant sumažinti korupcijos apraiškų galimybę tikslinga vykdyti teisės aktų projektų (ir teisės aktų) vertinimą antikorupciniu požiūriu. |  |  |

1. **Priemonės administravimo procedūrų skaidrumui užtikrinti**

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** | **Komisijos veiksmai** | **Įvykdymo rezultatas** |
| 6. | Peržiūrėti savivaldybės administracijos struktūrinių padalinių nuostatus, aiškiai apibrėžiant vykdomas funkcijas | Administracijos skyrių vedėjai, seniūnijų seniūnai | 2014 m. III ketv. | **Dalinai įvykdyta.**  Beveik visuose padalinių nuostatuose aiškiai apibrėžtos vykdomos funkcijos, tačiau Strateginio planavimo ir investicijų, Švietimo, Kanceliarijos skyriams rekomenduotina peržiūrėti savo veiklos nuostatus ir aiškiai išskirti skyrių uždavinius, vykdomas funkcijas, skyriaus veiklos organizavimą. Visų Rokiškio rajono savivaldybės administracijos filialų – seniūnijų veiklos nuostatai neatitinka Lietuvos Respublikos vietos savivaldos įstatymo nuostatų. Įsigaliojus šio įstatymo pakeitimams turi būti koreguojami ir seniūnijų veiklos nuostatai, tam, kad jie atitiktų LR Vietos savivaldos įstatymo nuostatas, reglamentuojančias seniūno bei seniūnijų veiklą. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonių plano kontrolę ir iki vasario 10 d. informuoti komisiją apie priemonės tinkamą įvykdymą. | Dalinai įvykdyta. |
| 7. | Užtikrinti valstybės tarnautojų pareigybių aprašymuose aiškų vykdomų funkcijų apibrėžtumą. | Administracijos skyrių vedėjai, seniūnijų seniūnai | 2014 m. III ketv. | **Dalinai įvykdyta.** Peržiūrėjus Rokiškio rajono savivaldybės administracijos valstybės tarnautojų ir darbuotojų darbo sutartis pareigybės aprašymus nustatyta:  Ūkio tarnybos (vairuotojų, suvirintojo – santechniko, elektriko, valytojų, sargo);  Vyresniojo specialisto civilinei saugai ir mobilizacijai;  Centralizuotos buhalterinės apskaitos skyriaus ( buhalterių);  Finansų skyriaus (vedėjos, pavaduotojos, vyr. specialistės);  Socialinės paramos ir sveikatos skyriaus (vyr. specialistės (savivaldybės gydytojos);  Švietimo skyriaus (skyriaus vedėjo, vyr. specialistų);  Centralizuoto vidaus audito skyriaus (vedėjo);  pareigybių aprašymai neatitinka Lietuvos Respublikos vyriausybės 2002 m. gegužės 20 d. nutarimu Nr. 685 (2008-04-24 nutarimas Nr. 356 nauja redakcija), patvirtintų Valstybės tarnautojų pareigybių aprašymo ir vertinimo metodikos. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonių plano kontrolę ir iki vasario 10 d. informuoti komisiją apie priemonės tinkamą įvykdymą. | Dalinai įvykdyta. |
| 8. | Siekti, kad iš savivaldybės lėšų finansuojamus projektus vertintų nepriklausomi vertintojai (nedalyvautų suinteresuoti asmenys). | Savivaldybės administracijos skyriai | Nuolat | **Neįvykdyta.**  Rokiškio rajono savivaldybė kasmet finansuoja nevyriausybinių organizacijų programas ir jų teikiamus projektus. Komisija, sudaryta 2012 m. kovo 29 d. Rokiškio rajono savivaldybės administracijos direktoriaus įsakymu Nr. AV-306 nagrinėja pateiktus projektus ir paskirsto lėšas. Komisijos darbe dalyvauja savivaldybės administracijos darbuotojai, rajono bendruomenių asociacijos prezidentė Danutė Kirstukienė, Kūno kultūros ir sporto centro direktorius Augutis Kriukelis bei rajono vietos veiklos grupės projekto vadovė Raimonda Stankevičiūtė – Vilimienė. Manytina, kad būtina peržiūrėti komisijos sudėtį, kadangi komisijos sudėtis sudaro prielaidas korupcijai, kadangi lėšų skirstyme dalyvauja/gali dalyvauti patys projektų rengėjai. Komisijos nuomone - Danutė Kirstukienė, kaip rajono bendruomenių asociacijos prezidentė neturėtų dalyvauti komisijos darbe. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonės plano kontrolę ir iki vasario 10 d. informuoti komisiją apie priemonės tinkamą įvykdymą. | Įvykdyta 2015-02-12 |

1. **Priemonės Savivaldybės veiklos viešumui didinti**

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Priemonės pavadinimas** | **Atsakingi asmenys** | **Įvykdymo terminai** | **Įvykdymo rezultatai** | **Komisijos veiksmai** | **Įvykdymo rezultatas 2015-02-10** |
| 9. | Siekiant įtraukti visuomenę į korupcijos prevenciją, skelbti informaciją apie paaiškėjusius faktus, korupcijos žalą Savivaldybės administracijos internetiniame puslapyje. | Kanceliarijos skyrius | Nuolat | **Įvykdyta.**  Per 2014 m. nėra gautos informacijos apie paaiškėjusius faktus, korupcijos žalą. | - |  |
| 10. | Organizuoti švietimo sistemoje konkursus antikorupcine tema. | Švietimo skyrius | Mokslo metais | **Neįvykdyta/nevykdoma.**  2014-11-05 Švietimo skyriui buvo persiųsta informacija dėl Tarptautinės antikorupcijos dienos minėjimo, renginių šia tematiką organizavimą vyresniųjų klasių moksleiviams. Komisija nėra gavusi duomenų, kad mokyklos organizuoja konkursus antikorupcine tema. | 2015-01-20 pateiktas raštas Rokiškio r. sav. merui, Rokiškio r.sav. administracijos direktoriui, užtikrinti griežtą ir savalaikę priemonės plano kontrolę ir iki vasario 10 d. informuoti komisiją apie priemonės tinkamą įvykdymą. | Neįvykdyta. |
| 11. | Siekiant įtraukti visuomenę į korupcijos prevenciją, skelbti LR Seimo kontrolieriaus išvadas dėl savivaldybės tarnautojų ar darbuotojų tarnybinės veiklos pagal piliečių skundus | Kanceliarijos skyrius | Nuolat | **Įvykdyta.**  Per 2014 m. nėra gauta LR Seimo kontrolieriaus išvadų dėl savivaldybės tarnautojų ar darbuotojų tarnybinės veiklos pagal piliečių skundus. | - |  |

Remiantis Savivaldybės administracijos 2014-2015 m. duomenimis dėl korupcijos prevencijos priemonių įgyvendinimo analizės, darytina išvada, kad dauguma numatytų antikorupcinių priemonių buvo visiškai įgyvendintos arba įgyvendintos iš dalies.

Komisijos pirmininkė Rūta Dilienė